<p><b>هاد</b> اليوماين وزير <b>الامن</b> <b>الاسرائيلي</b> <i>بيني</i> گانتس <i>داير</i> <b>زيارة</b> <i>رسمية</i> <u>لبلادنا</u></p>
<p>البارح، <i>مشى</i> ترحم <b>على</b> الحسن الثاني ومحمد الخامس، وعقد اجتماع مغلق <i>ف</i> <u>الرباط،</u> مع نظيرو <u>المغربي،</u> عبد اللطيف لوديي لتوقيع مذكرة تفاهم أمنية، ومن بعد تلاقى بقائد الاركان <u>المسلحة</u> <i>المغربية</i> بلخير الفاروق، وبوزير الخارجية ناصر بوريطة وكبار المسؤولين <i>الامنيين</i> ف <b>المغرب</b></p>
<p>باراك رافيد، <b>اللي</b> هو صحافي <b>متعاون</b> مع بزاف ديال <i>وسائل</i> الإعلام، من <u>بينها</u> موقع “أكسيوس” المعروف <i>عموما</i> بدقة أخبارو <u>ومعلوماتو،</u> كتب مقال على <u>هاد</u> الزيارة التاريخية</p>
<h1>مسؤول اسرائيلي كبير صرح لرافيد ان <i>المغرب</i> <u>بغى</u> يعطي اهمية كبيرة لزيارة <b>بيني</b> گانتس <i>باش</i> يوجه رسالة <u>للجزائر</u> <b>وامريكا</b></h1>
<h3><b>واضاف</b> المسؤول <i>الاسرائيلي</i> <b>الكبير:</b> بهاد الزيارة زدنا <b>قوينا</b> <b>اتفاقات</b> ابراهام وبنينا <b>جبهة</b> وحدة ف المنطقة <i>ضد</i> إيران</h3>
<p>باراك <u>رافيد،</u> زاد <u>اكد</u> ان ادارة بايدن <i>ماعوالاش</i> تتراجع <i>على</i> <b>قرار</b> ترامب القاضي باعتراف <u>الولايات</u> المتحدة الأمريكية بمغربية الصحراء، وشار الى <u>ان</u> هادشي مسبب توتر <b>متصاعد</b> بين الرباط <u>والجزائر</u> والبوليساريو</p>
<p>للتذكير <b>بوريطة</b> تلاقى <u>البارح</u> گانتس بعدما رجع من زيارة لواشنطن تلاقى خلالها <i>نظيرو</i> الامريكي أنتوني <i>بلينكين</i></p>
<h2>وقال المتحدث <i>باسم</i> وزارة الخارجية <u>الأمريكية</u> نيد برايس ف بيان خرج بعد <i>اللقاء</i> <u>ان</u> مريكان كتدعم المبادرة المغربية للحكم الذاتي كحل <u>“جاد</u> وعندو مصداقية <u>وواقعي”</u> <i>للطي</i> <u>النهائي</u> للنزاع <u>الإقليمي</u> حول الصحراء</h2>
<h1></h1>